Sur Editur Wara li bdiet petizzjoni biex jitwaqqaf l-iżvilupp ta' parkeġġ minflok dar antika b'valur arkitettoniku fiċ-Ċittadella, il-midja li tħobb taġevola lill-Partit Nazzjonalista ħarġet tiġri tirrapporta l-aħbar. Jien kont waħda minn dawk li ffirmajt il-petizzjoni biex din id-dar iddisinjata minn Ġużè Damato ma titwaqqax, u ma tajtx kas min kien li tefa' l-applikazzjoni għal dan l-iżvilupp. Il-midja, ovvjament, tat l-impressjoni li dan kien proġett tal-Gvern attwali, u ħafna ma tilfux l-opportunità biex jattakkawh. Iżda mbagħad sirna nafu li dan il-parkeġġ kien parti mill-pjanijiet taċ-Ċittadella li saru fl-2010. Sirna nafu wkoll li l-Kapitlu tal-Katidral se jkun qed jiffinanzja l-proġett, u li jridu biex jaqdi b'kumdità lil dawk li jżuru l-katidral. Quddiem dan kollu, oħroġ il-għaġeb, siktu minnufih dawk l-attivisti li jriduha tal-indipendenti. Fejn joħorġu qatta' bla ħabel kontra proġett tal-Gvern, dawn siktu quddiem proġett imfassal minn Gvern Nazzjonalista u li se jkun attwat mill-Knisja. Fuq kollox ma smajniex x'għandu xi jgħid l-Arċisqof fuq din il-kwistjoni. F'daqqa waħda donnu sparixxa. Ġaladarba jifhem fuq l-arkitettura ta' Kastilja, kont nistenna li jurina x'jaf ukoll fuq l-arkitettura ta' din id-dar. ANNA B., ĦAL QORMI